Прыкладна такая ж плошча вызвалена ад дзядоўніка і іншага пустазелля ў Валодзьках, Двары Порплішча. Больш прывабна стаў выглядаць і сам аграгарадок пасля таго, як там не стала шасці трухлявых будынкаў. Дарэчы, некаторыя з іх разабралі самі спадчыннікі. Работы па разборцы двух трухлявых хат вядуцца зараз па вул. Пушкіна і Чарняхоўскага. Закапана таксама каля 20 падмуркаў. Ліквідавана 14 несанкцыянаваных сметнікаў, прыбраны старыя платы. На 7 гектарах праведзены культуртэхнічныя работы. Участкі, што стаялі незапатрабаванымі доўгі час па вул. Савецкай, Якуба Коласа, будуць адведзены пад агароды. На вул. 17 верасня, якая ідзе ўздоўж чыгуначнага палатна, на ачышчанай тэрыторыі плануецца разбіць лесапаркавую зону.